cyanic-selkie/wikianc huggingface dataset:
پاکستان کا پرچم
علامت
پرچم میں سبز رنگ پاکستان میں مسلمانوں کی اکثریت کو ظاہر کرتا ہے جبکہ سفید دھاری اقیلتوں کی نشاندہی کرتی ہے۔ ہلال اسلام کی علامت ہے اور پانچ کونوں والا ستارہ پانچ ارکان اسلام کی علامت ہے۔ پرچم کا سبز رنگ اسلام اور اس اور مذہب کی آزادی کا نشان زد کرتا ہے۔۔ پرچم پاکستان کی اصل بنیاد آل انڈیا مسلم لیگ کے پرچم پر ہے۔ اور پرچم مسلم لیگ سلطنت دہلی، پرچم سلطنت عثمانیہ اور پرچم مغلیہ سلطنت سے متاثر ہے۔
ڈیزائن
پرچم پاکستان کا ڈیزائن مجلس قانون ساز نےت منظور کیا تھا۔ پرچم گہرے سبز رنگ کا پوگا جس کی طوالت (3:2) مستطیل نما ہوگی۔ 3 کو الف اور 2 کو ب مانا جا سکتا ہے۔ اس کے ساتھ ہرے رنگ کے حصہ کے چوتھائی بربر ایک سفید پٹی ہو گی جسے ج مانا جائے۔ گہرے سبز رنگ والے حصہ میں ایک ہلال اور پانچ رکنی ستارہ ہوگا۔
ماپ
پاکستانی وزارت داخلہ نے پرچم کے مندرجہ ذیل ماپ پیش کیے ہیں:
سرکاری حکام کا استعمال
قومی پرچم کے استعمال کو پاکستان فلیگ رولز کے ذریعے منظم کیا گیا ہے، جو 2002ء میں وزیر اعظم ظفر اللہ خان جمالی نے متعارف کروائے تھے۔ قوانین آن لائن دستیاب نہیں ہیں لیکن غلط استعمال کی مثالیں سامنے آئی ہیں جیسے کہ اہلکار اپنی گاڑیوں پر جھنڈے لگاتے ہیں جب وہ ایسا کرنے کا حق نہیں رکھتے۔ مندرجہ ذیل سرکاری اہلکاروں کی سرکاری رہائش گاہوں اور گاڑیوں (کاروں، کشتیوں، ہوائی جہازوں) پر قومی پرچم لہرایا جاتا ہے۔
حوالہ جات
زمرہ:پاکستان کی قومی علامات زمرہ:پاکستان کے اعزازات و علامات زمرہ:پاکستان کے پرچم زمرہ:حکومت پاکستان زمرہ:ستارہ و ہلال والے پرچم زمرہ:قومی پرچم زمرہ:1947ء میں متعارف پرچم زمرہ:پاکستان میں 1947ء کی تاسیسات
بلوچستان کے شہروں کی فہرست بلحاظ آبادی
یہ بلوچستان کے شہروں کی فہرست بلحاظ آبادی ہے۔ اس کی معلومات خانہ و مردم شماری پاکستان 2017ء کے مطابق ہیں۔ ذیل میں مردم شماری کا مجموعہ ادارہ شماریات پاکستان سے لیا گیا ہے۔
حوالہ جات
زمرہ:بلوچستان کے آباد مقامات زمرہ:پاکستان کے شہروں کی فہرستیں بلحاظ آبادی
استصواب رائے برائے بھارت کے عام انتخابات، 2019ء
بھارت کے عام انتخابات، 2019ء کے متعلق متعدد تنظیموں نے الگ الگ استصواب رائے کا انعقاد کیا ہے۔ اس مضمون میں ان تمام کے نتائج دیے گئے ہیں۔ ان آراء کی تاریخ جنوری 2018ء سے اپریل 2019ء تک پھیلی ہوئی ہے۔ کئی تنظیموں نے ایگزٹ پول اور ما بعد انتخابات پول کا بھی انعقاد کیاہے۔ یہاں ان سب سے نتائج درج کیے گئے ہیں۔
پس منظر
ما بعد انتخابات سروے بھی چھاپے جاتے ہیں لیکن ان میں اور استصواب رائے میں بنیادی فرق ہوتا ہے۔
حوالہ جات
زمرہ:ایشیا میں 2019ء کے انتخابات زمرہ:بھارت کے عام انتخابات، 2019ء زمرہ:بھارت میں 2019ء زمرہ:بھارت میں 2019ء کے انتخابات زمرہ:بھارت میں انتخابات
سندور
تصغیر|سندور
سیندور یا سندور ایک سرخ یا نارنجی رنگ کی سجاوٹ ہے جسے برصغیر میں بھارتی خواتین استعمال کرتی ہیں۔ ہندو، بدھ، جین اور بعض دیگر برادریوں میں اسے شادی شدہ خواتین اپنی مانگ میں بھرتی ہیں۔ اس کا استعمال بندیوں میں بھی ہوتا ہے۔ کیمیائی طور پر یہ پارہ یا سیسہ کے مرکبات سے بنا ہوتا ہے اس لیے اسے خطرناک بھی تصور کیا جاتا ہے اور بچوں کو اس سے دور رکھا جاتا ہے۔
بیرونی روابط
زمرہ:سنگھار کے سامان زمرہ:شادی زمرہ:ہندومت میں شادی زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
1701 (عدد)
1701 (عدد) یعنی 1701 ایک عدد اور ایک علامت ہے۔ کچھ عددی نظاموں میں 1700 سے بڑا یا زیادہ اور 1702 سے چھوٹا یا کم ہوتا ہے۔ گنتی میں اسے ایک ہزار سات سو ایک یا سترہ سو ایک بولا جاتا ہے۔ اور اس سے پہلے ایک ہزار سات سو یا سترہ سو اور اس کے بعد ایک ہزار سات سو دو یا سترہ سو دو بولا جاتا ہے۔
حوالہ جات
زمرہ:ابتدائی حساب
زمرہ:صحیح اعداد زمرہ:ویکی ڈیٹا سے مطابقت رکھنے والی مختصر تفصیل
بھارت میں کووڈ 19 کی وبا کے دوران مسلمانوں کی سماجی خدمات
تصغیر|[[بھارت کے نامور صنعتی گھرانے وپرو کے صدر نشین عظیم پریم جی کی ایک برسر خطاب تصویر۔ وہ 2018ء تک پورے ملک میں دوسرے سب سے مال دار ترین شخص تھے۔ مگر اس کے اگلے ہی سال انہوں نے اپنی دولت کا بیش تر حصہ خیراتی اور رفاہی کاموں میں خرچ کیا اور وہ 17ویں مقام پر جا پہونچے۔ 2020ء میں شروع کووڈ 19 وبا کی وجہ سے بھی رفاہی کاموں میں مزید لگے رہے۔ دنیا کے دس سب سے زیادہ خیرات کرنے والے والوں کی فہرست میں وہ واحد بھارت کے شخص بن چکے ہیں، جب کہ پورے ملک میں اس وبا سے لڑنے اور عوامی خدمت کے لیے ان سے بڑھ کر کسی نے خرچ نہیں کیا۔]]
تصغیر|[[بالی وڈ کے مشہور ادا کار سلمان خان کی ایک ایوارڈ تقریب میں لی گئی تصویر۔ وہ خدمت خلق کے جذبے سے اپنے فلمی کریئر میں ہمیشہ سے سرشار رہے ہیں۔انہوں نے اپنے ملک کے غریب اور نادار بچوں کی دیکھ ریکھ کے لیے ایک ادارہ بیئنگ ہیومن فاؤنڈیشن 2007ء میں قائم کیا تھا۔ اس کے علاوہ بھی کئی رفاہوں اور امدادی کاموں سے جڑے رہے ہیں۔ بیئنگ ہیومن فاؤنڈیشن نے جنگ زدہ ملک سری لنکا میں ہیومینٹی ٹاؤن کے نام سے سو خاندانوں کی 2014ء میں باز آباد کاری بھی کی تھی۔ انہوں نے بھارت میں کورونا وائرس کی پہلی لہر یعنی مارچ اپریل 2020ء کے دوران فلمی صنعت میں روزانہ کی آمدنی پر گذر بسر کرنے والے پچیس ہزار افراد کو مالی امداد کا منصوبہ بنایا اور اپنی آنے والی فلم رادھے یوئر موسٹ وانڈیڈ بھائی کی ٹیم کے عملے کے بینک کھاتوں میں راست طور پر امدادی رقم منتقل کی۔]] بھارت میں کووڈ 19 کی وبا کے دوران مسلمانوں کی سماجی خدمات ان خدمات میں سے ایک ہے جو 2020ء اور 2021ء میں بھارت میں کووڈ 19 کی عالمی وبا کے دوران کی گئی۔ اس کے بعد قومی اور ریاستی سطح کے لاک داؤنوں، صنعتی تنزل، بے روزگاری اور عام طور سے شہریوں کی آمدنیوں میں بھاری کمی کے حالات کی وجہ سے ملک کے اپنے ہی شہریوں میں ایک دوسرے کی مدد کرنے کا جذبہ بھی دیکھنے میں آیا۔ کئی شہریوں نے انفرادی طور پر یا تنظیمی طور پر اہل وطن کی بلا لحاظ مذہب مدد کی کوشش کی۔ ان میں قابل ذکر سکھ فرقے کے افراد رہے، جنھوں نے جگہ جگہ لنگر اور دیگر طور طریقوں سے مدد کرنے کی کوشش کی۔ اس موقع پر بھارت کے مسلمان مذہب نے بھی انفرادی اور تنظیمی طور پر نمایاں امدادی کردار ادا کیا۔بھارتی مسلمان سائنس دانوں اور طبی نگہداشت کے عملے یا اس شعبے سے منسلک دیگر مسلمان شخصیات نے جان پر کھیل کر علاج کی سہولیات فراہم کیں۔ کئی مسلمان ڈاکٹر جذبہ خدمت خلق کے تحت کورونا سے جنگ لڑتے لڑتے جان کی بازی ہار گئے ۔ لاک ڈاؤن اور کورونا سے ماحول اور معیشت میں بدحالی کے وقت عام مسلمانوں اور تنظیموں نے بھی خدمات فراہم کیں۔معلومات کے انقلاب کے دور میں بھی لوگ پڑوس میں طبی خدمات اور سہولتوں سے کئی عدم واقف ہوتے ہیں یا ان تک رسائی نہیں کر پاتے۔ اس خلاء کو پر کرنے میں مسلمان طبقے نے فعال کردار ادا کیا۔ایک جامعہ کے فتوے کے بعد لوگ جانور کی قربانی کی بجائے اسی رقم سے اہل ضرورت کی مدد کے لیے آگے آئے۔ مسلمانوں نے ہر مذہب کے متوفین کی آخری رسومات میں انسانی جذبے سے بڑھ چڑھ کر حصہ لیا۔اس دوران مسلمانوں نے اپنی زکواۃ کو قومی خدمات پر صرف کیا اور اس سلسلے میں ایک ریاستی وزیر اعلٰی سے داد تحسین بھی پائی۔ آکسیجن اور ایمبولنس وغیرہ کی فراہمی میں مسلمان بڑھ چڑھ کر پیش پیش رہے۔ٹیکا کاری یا کورونا ویکسین کے فروغ میں مساجد نے بھی نمایاں کردار ادا کیا۔یا گیا ہے اور ہر نکتے کا باحوالہ ذکر موجود ہے۔
پس منظر
بھارت میں کورونا وائرس یا کووڈ 19 کی وبا کی دستک 2020ء کے اوائل میں شروع ہوئی اور دیکھتے ہی دیکھتے یہ عالمی وبا ملک کے کونے کونے میں تیزی سے پھیل گئی۔ ملک کی کوئی ریاست اس بیماری سے اچھوتی نہیں رہی۔ 2020ء میں اس مرض کے زیادہ تر معاملے شہری علاقوں تک محدود رہے۔ وہیں اوائل 2020ء سے ملک میں کووڈ 19 کے معاملات دیکھنے میں آئے اور اس کے ساتھ ہی حکومت پر فوری حرکت میں آنے کا زور بڑھا۔ اس کی وجہ سے حکومت نے 24 مارچ 2020ء کو ملک کی تاریخ میں پہلی بار قومی لاک ڈاؤن لگایا جو مئی تک جاری رہا۔ جنوری سے جون 2020ء تک 400,000 انفیکشن کے 400,000 معاملات سامنے آئے۔ اس دوران کاروبار ٹھپ ہو گئے۔ تعلیم پہلی بار ملک بھر میں آف لائن سے آن لائن ہو گئی۔ روز گار کی پریشانی کی وجہ سے کئی مزدور بڑے شہروں سے لاک ڈاؤن کی سختیوں کی پروا کیے بغیر اپنے گاؤں روانہ ہو گئے۔ کئی کاروباری سرگرمیاں اور عام زندگی مفلوج ہو گئی۔ اس کے بعد اُس سال جون سے زندگی عام پٹری پر آ ہی رہی تھی، تاہم 2021ء کے اوائل میں کووڈ 19 کی دوسری لہر شروع ہوئی۔ اس میں قومی سطح کے لاک ڈاؤن کی بجائے ریاستی لاک ڈاؤں اور نقل حرکت پر رکاوٹیں کھڑی کی گئی تھی۔ یہ مرض چھوٹے چھوٹے گاؤں تک میں پھیلنے لگا۔ یہ صورت حال کی وجہ سے ملک بھر میں معیشت بری طرح تباہ ہو گئی۔ 2.27 کروڑ لوگ بے روز گار ہو گئے اور 97 فی صد گھرانوں کی آمدنی گھٹ گئی۔ وہیں جب اس مرض کی دوسری لہر کے 2021ء میں شروع ہونے تک یہ مرض شہری علاقوں سے نکل کر سے اس کی رسائی نہ صرف کئی دور دراز کے چھوٹے شہروں، گاؤں تک پہنچی، بلکہ یہ قہر اس قدر عام ہوئی کہ کچھ قبائلی علاقوں تک میں اس کا پھیلاؤ دیکھنے میں آیا۔ اس صورت حال کا یہ نتیجہ ہوا کہ جگہ جگہ ہسپتالوں میں دستیاب بستر کم پڑنے لگے، آکسیجن سلنڈروں کا مطالبہ بڑھنے لگا، مگر ان کی موجودگی میں بھاری کمی دیکھی گئی۔   یہ بھی دیکھا گیا ہے ملک بھر میں لگنے والے لاک ڈاؤن اور اس وبا کی وجہ سے عائد تحدیدات کی وجہ سے معاشی ذرائع پر منفی اثر کی وجہ سے اور لوگوں معاشی بد حالی کے علاوہ اور اسباب و وسائل کی مشکلات اور کئی نفسیاتی مسائل کا شکار ہو گئے۔  ملک کی شمشان بھومیوں اور برقی بھٹیوں میں کووڈ کے مرض کی وجہ سے ملک کے کئی حصوں میں لاشیں بے روک ٹوک سپرد آتش ہونے لگی تھیں۔ اس وبا سے نجات کا راستہ ماہرین نے کووڈ 19 کے ویکسینوں کو قرار دیا تھا، مگر ملک کی کثیر آبادی کو ویکسین لگوانا بھی ایک بے دشوار امر ثابت ہونے لگا۔ اس کے علاوہ علاج کے لیے در کار دوائیں اور ڈرگ جیسے کہ ریمڈیسیویر اور فاوی پیراویر کی بھاری کمی دیکھی گئی۔  اس وبا کی وجہ سے بھارت کو عالمی برادری سے مدد کے لیے دیکھنا پڑا تھا۔ 2005ء سے ملک کا تسلیم شدہ اصول تھا کہ وہ اپنی سبھی قدرتی آفتوں کو خود ہی دیکھ رہا تھا اور کسی قسم کی مدد نہیں لے رہا تھا، حالاں کہ وہ بہ وقت ضرورت دوسرے ملکوں کی مدد کرتا رہا تھا۔ تاہم کورونا وائرس کی وبا کے پیش نظر ملک اس قدر مجبور ہوا کہ اسے دوسرے ملکوں کی مدد لینا پڑا۔ کم از کم 28 بیرونی ممالک بھارت کی مدد کے لیے آگے آئے جیسے کہ فرانس، ریاستہائے متحدہ امریکا، سعودی عرب، برطانیہ، قطر اور یہاں تک کہ پڑوسی ملک جیسے کہ بنگلہ دیش نے بھارت کی مدد کی۔
نامور مسلمان صنعت کاروں اور مشاہیر کے عطیے
تصغیر|[[شاہ رخ خان نے اپنی کرکٹ ٹیم کولکاتا نائٹ رائڈرز اور ایک غیر سرکاری ادارے میر فاؤنڈیشن کی مدد سے اپریل 2020ء میں مہاراشٹر اور مغربی بنگال حکومت کو طبی نگہداشت سے جڑے لوگوں کی مدد کے لیے 50,000 آلات شخصی تحفظ فراہم کرنے کا منصوبہ بنایا جنہیں شاہ رخ خان نے کووڈ 19 کے خلاف جنگ کے "حقیقی ہیرو" قرار دیا۔ میر فاؤنڈیشن نے ایک ساتھ دی ارتھ سے مل ممبئی کے 5500 خاندانوں کے کم از کم ایک مہینے کی کھانے ضرورتوں کو پورا کرنے کا بھی فیصلہ کیا۔ شاہ رخ خان نے 2000 تازہ پکے کھانوں کے گھر گھر اور اسپتالوں میں ان افراد تک پہنچانے کا فیصلہ کیا جن کی ضرورتیں سر دست مکمل نہیں ہو رہی ہیں۔ انہوں نے پی ایم کیئرز فنڈ اور مہاراشٹر کے وزیر اعلٰی کے اسی طرح کے چندے میں اپنے تعاون کا اعلان کیا۔]]
اسی طرح کئی مسلمان شخصیتوں نے کورونا وائرس سے مقابلہ کرنے کے لیے مالی عطایا فراہم کیا ہے جن میں سے کچھ کا ذکر خبروں کے ذرائع میں شائع ہو چکا ہے اور کچھ کا ذکر منظر عام پر نہیں آیا، جن میں گمنام عطایا بھی شامل ہے۔ کئی متوسط طبقے کے لوگوں نے بھی ضرورت مندوں کی مدد کی ہے، جو عطیہ کنندوں کی غیر معروفیت اور رقم کی مقدار مشاہیر اور رئیس افراد کے مقابلے میں کم ہونے کی وجہ سے ذرائع ابلاغ کی خبروں میں اپنی جگہ نہیں بنا سکی۔
یہاں یہ غور طلب ہے کہ مسلمانوں کے ساتھ ساتھ غیر مسلم مشاہیر نے بھی رقمی امداد کے ذریعے اہل وطن کی مدد کی کوشش کی۔ اس کی ایک مثال بالی وڈ ادا کار اکشے کمار ہیں جنھوں نے پی ایم کیئرز فنڈ میں 25 کروڑ روپے جمع کیے، جب کہ ایک اور مثال پنجابی گلو کار گرو رندھاوا ہیں جنھوں نے 25 لاکھ روپے اسی طرح جمع کیے۔ بالی وڈ کے اداکار سونو سود نے نقل مقام مزدوروں اور تالا بندیوں سے پریشان عوام کی کافی مدد کی۔ ان کا ٹویٹر کھاتہ لوگوں کی مدد کی درخواستوں کے حصول کا اہم مرکز بن گیا تھا۔ ان درخواست دہندوں میں سے کئی کی امداد کا سونو سود نے راست بند و بست کیا۔ اس وجہ سے کئی لوگ ان سے عملی سیاست میں داخل ہونے پر اصرار کرنے لگے تھے۔ ان کی ہم پیشہ ادا کارہ ہما قریشی نے اسی وجہ سے انہیں بھارت کے مستقبل کے وزیر اعظم کے طور پر دیکھنے کی خواہش کا اظہار کیا اور یہ کہا کہ اگر وہ انتخابی میدان میں کھڑے ہوں تو سب انہیں ہی ووٹ دیں گے۔
اس طرح یہ کہنا غلط نہیں ہو گا کہ اس کورونا وبا کے ملک گیر سطح پر پھیلنے اور معاشی تنگی پھیلانے کی مشکل گھڑی میں دیگر اہل وطن کے ساتھ ساتھ مسلمانوں نے بھی بڑھ چڑھ کر سماجی اور عوامی خدمت میں حصہ لیا تھا اور اپنی ایک الگ چھاپ چھوڑی جسے انکار کرنا بعید از حقیقت ہے۔
مشہور ریڈیو جاکی پاشا جو یوٹیوب پر آر جے پاشا آفیشیل کے نام سے ایک چینل چلاتے ہیں، ایک ویڈیو اپلوڈ کر کے بالی وڈ کے ایک مسلمان ادا کار اعجاز خان کی سماجی خدمات کو منظر عام پر لانے کا کام کیا۔ کورونا وائرس دور کے وسیع پیمانے پر پھیلنے کے دور میں اس ادا کار نے کافی مالی اماداد کے ذریعے مصیبت زدہ لوگوں کی مدد کی اور یہ سب اس نے راہ الٰہی میں کیا۔ اس نے اپنے بیٹے کے بینک کے میعادی کھانے تک تُڑوا دیے اور یہاں تک اپنی قیمتی موٹر سائیکل کو بیچ کر 20 لاکھ روپیے جمع کیے جو اس نے اللہ کے بندے کے نام رفاہی تنظیم کو دیے۔ پاشا کے مطابق مسلمان نام رکھنے والی فلمی شخصیات جیسے کہ عامر خان، سلمان خان اور شاہ رخ خان نے سڑکوں پر اتر کر لوگوں کی مدد کی اور یہ جذبہ عمومًا ان ہی کا خاصہ تھا جب کہ اکشے کمار جیسے لوگوں عوام کے آگے نہیں ملنے جلنے اور ان کے کام آنے کی کوشش نہیں کی۔ غیر مسلم سماجی خدمت گزار فلمی شخصیات کے طور پر سونو سود ہی ایک مستثنٰی شخصیت رہے جنہوں نے سڑکوں اور غریب عوام میں راست مدد کی کوشش کی۔ اس کے باوجود پاشا نے تاسف کا اظہار کیا کہ اتر پردیش کی یوگی آدتیہ ناتھ حکومت کے خلاف اعجاز خان کے جارحانہ رویے کی وجہ سے عوامی خدمت کے جذبے سے سرشار اعجاز خان کو کو فرضی مقدمے میں قید کر دیا گیا ہے۔ اسپاٹ نیوز کی اطلاع کے مطابق اعجاز خان کو 31 مارچ 2021ء کو ممنوعہ ڈرگس رکھنے کے الزام میں گرفتار کیا گیا تھا، جب کہ اس کے پاس سے محض 4 سلیپنگ پِلز بر آمد ہوئے تھے۔ اسی طرح غریبوں کی کورونا وائرس وبا کے دور میں کافی مدد کرنے والے شاہ خان کے بیٹے آرین خان کو بھی ڈرگس کی روک تھام کے ادارے نیشنل نارکوٹکس بورڈ نے کئی دنوں کے لیے 2021ء میں گرفتار کیا تھا، جس کے بارے میں ایک عینی شاہد وجئے پگارے نے بتایا کہ یہ سب ایک اعلٰی سطحی منصوبہ بندی کے تحت پھنسانے کی کوشش تھی۔ اس طرح رفاہی کاموں سے منسلک مسلم مشاہیر کسی سرکاری اعزاز کے بجائے مشکل دور سے گزر چکے ہیں۔ اس کے بر عکس حکومت ہند نے کنگنا رناوت کو پدم شری اعزاز سے نواز چکی ہے جو مختلف سماجی گروہوں، اپنے ہم پیشہ اداکاروں اور کئی سماجی شخصیات کے خلاف زیبا بیانات جاری کر چکی ہیں۔ حد یہ کہ کنگنا نے اپنے اعزاز کے اعلان کے ساتھ ہی ونایک دامودر ساورکر کے کالا پانی جیل کی مخصوص اکائی میں پہنچ کر اس کو خراج عقیدت پیش کیا اور ساتھ اس اعزاز کے حصول کے وقت بھی خالصتانیوں اور جہادیوں کے نام پر بالواسطہ سکھوں اور مسلمانوں کے خلاف اپنی تقریر میں زہر اُگلا تھا۔ یہ غور طلب ہے کورونا وائرس کے دور میں کنگنا کے متنازع بیانات سماجی میڈیا اور عوامی میڈیا چھائے ہوئے تھے مگر کسی سماجی خدمت یا مالی امداد کے معاملے میں کنگنا رناوت کا کوئی تذکرہ موجود نہیں ہے۔ اس طرح مبصرین کا یہ بھی تاثر ہے جدید بھارت میں حقیقی خدمت گزاروں کو سزا کی کاروائی سے گزرنا پڑا ہے جب کہ نفرت اور ہنگامہ آرائی کرنے والوں کو قومی اعزاز سے نوازا گیا ہے۔
دشن ویمکتی
کیراہندیگے دشن ویمکتی ومالاسیکیرا (پیدائش: 9 دسمبر 1991ء) سری لنکا کے کرکٹر ہیں۔ اس نے 17 جنوری 2014ء کو 2013-14 پریمیئر ٹرافی میں سری لنکا ایئر فورس اسپورٹس کلب کے لیے اپنا فرسٹ کلاس ڈیبیو کیا ۔ وہ 2018-19 پریمیر لیگ ٹورنامنٹ میں سری لنکا آرمی سپورٹس کلب کے لیے 10 میچوں میں 889 رنز کے ساتھ سب سے زیادہ رنز بنانے والے کھلاڑی تھے۔ وہ 39 آؤٹ کے ساتھ ٹورنامنٹ میں ٹیم کے سب سے زیادہ وکٹ لینے والے بولر بھی تھے۔
بھارت میں کووڈ 19 کی وبا کے دوران مسلمانوں کی سماجی خدمات
کورونا جنگ جوؤں کے طور پر خدمات
تاہم وہ کووڈ 19 کو دور کرنے حکومت ہند کے اقدامات سے ناخوش تھے۔ 13 مئی 2021ء کو انہوں نے نیو یارک ٹائمز میں اپنی تجزیاتی اور تفصیلی رائے لکھی۔انہوں نے بھارت کے متعدد لہروں کے لیے رد عمل اور غیر متوازن ویکسین پروگرام پر تبصرہ کرتے ہوئے یہ نتیجہ اخذ کیا: "سائنس دان ثبوت پر مبنی پالیسی سازی کے معاملے میں کافی اڑیل اور رکاوٹی رویہ جھیل رہے ہیں۔ 30 اپریل کو 800 بھارتی سائنس دانوں نے وزیر اعظم سے اپیل کی اور ڈیٹا کا مطالبہ کیا جس سے کہ انہیں اس وائرس کے مزید مطالعے، پیش قیاسی اور روکنے میں مدد ملے۔ اس ڈیٹا پر فیصلہ سازی بھی متاثر ہو رہی ہے کیونکہ عالمی وبا بھارت میں قابو سے باہر ہو چکی ہے۔ اس کی جو انسانی قیمت ہم ادا کر رہے ہیں وہ ہمیشہ کے لیے داغ چھوڑے گی۔" اس کے بعد اس کے اگلے ہی دن جو 2021ء کے عید الفطر کا دن تھا، یعنی 14 مئی کو انہوں نے انساکوگ کے شائنسی مشاورتی گروپ سے اپنا استعفا پیش کر دیا۔
اس کے علاوہ کورونا وائرس وبا سے لڑتے ہوئے طبی شعبے میں کئی مسلمان جاں بہ حق بھی ہوئے۔ اس کی کچھ مثالیں ذیل میں ہیں:
ملک میں طبی نگہداشت میں جڑے مسلمان نشانہ ملامت بھی بنائے جا چکے ہیں۔ کرناٹک سے تعلق رکھنے والے بی جے پی قائد اور پارٹی کے نو جوانوں کی شاخ یعنی یووا مورچہ کے قومی صدر تیجسوی سوریا نے ہسپتال میں بستروں کی فراہمی کے بدلے رشوت میں ملوث ہونے کے مقامی اسکام کے خلاف پر زور مہم چلائی۔ اس کے ساتھ ہی انہوں نے مئی 2021ء کو بروہت بنگلورو نگرا پالیکے (بنگلور شہر کی بلدیہ) کے دفتر میں 17 مسلمان طبی عملے کے ارکان کے نام الگ سے سلسلے وار انداز میں بیان کیے اور جاننا چاہا کہ یہ شہری انتظامیہ ان لوگوں کو کس قابلیت اور کس ایجنسی کے ذریعے بھرتی کر چکی ہے۔ ان کے چچا اور مقامی ایم ایل اے روی سبرامنیا نے ایک قدم اور آگے بڑھ کر یہ جاننا چاہا کہ اتنے سارے مسلمان ناموں والے خدمت گذاروں کی فہرست میں کیسے شامل ہیں، کیا یہ کوئی مدرسہ ہے۔ اس طرح کی کوشش کی کئی گوشوں سے مذمت کی گئی۔ بالآخر معطل مسلمان عملہ چند ہی دنوں میں دوبارہ متعین کیا گیا، حالانکہ ان میں سے پانچ ارکان نے واپس برسر خدمت ہونے سے انکار کر دیا۔ جہاں مسلمان عملہ اس قدر صاف شفاف رہا کہ الزمات منسوبہ سے چند ہی دنوں بغیر کسی پیروی یا مقدمے کے رجوع بہ کار ہوئے، وہیں اسی مہینے کے آخر میں کانگریس قائد اور قومی سطح کے ترجمان پون کھیڑا نے ایک صحافتی کانفرنس میں ایک افشا ہونے والے ویڈیو کا حوالہ دیا جس میں ایک نجی ہسپتال کا سوپروائزر کسی آدمی کو سمجھا رہا تھا کہ کووڈ ویکسین کی قیمت 900 روپے سے کم نہیں ہو سکتی کیوں کہ اس رقم میں سے 700 روپے تو بہر حال تیجسوی سوریا کے چچا اے روی سبرامنیا کو دیے جائیں گے۔
لاک ڈاؤن اور اس کے بعد کے دور میں انسانی ہمدردی پر مبنی خدمات
بھارت میں کووڈ 19 وبا کی وجہ سے 2020ء میں ملک گیر نافذ تالا بندی سے کئی غریب عوام متاثر ہوئے۔ کئی افراد کا روز گار چھٹ گیا۔ کئی نقل مقام کرنے والے مزدور کے اچانک کام کے چھٹ جانے سے کافی پریشان کا شکار ہو گئے۔ وہ لوگ لمبی مسافتیں طے کرتے ہوئے اپنے گاؤں کی طرف روانہ ہونے پر مجبور ہو گئے، جس کے لیے انہیں کئی بار سینکڑوں کیلومیٹر کا فاصلہ پیادہ پا چلنے کے سوا کوئی چارہ نہیں تھا، کیونکہ عوامی حمل و نقل کے ذرائع جیسے کہ ریل اور بس کی خدمات عدم دستیاب تھیں۔ دوسری جانب کاروبار اور لوگوں کا روزگار بھی بری طرح سے متاثر ہوا۔ ملک میں کئی لوگ معاشی تنگی اور بد حالی کے شکار ہو گئے۔ یہ منفی صورت حال تالا بندی کے ہٹنے کے بعد بھی جاری رہی۔ ایسے میں کئی متوسط طبقے کے لوگ اپنی حیثیت کے مطابق ملک میں لوگوں کی مدد کے لیے آگے آئے۔ تاہم جو غیر معمولی مدد کرنے والی تنظیمیں تھیں، ان کی چند مثالیں ذیل میں ہیں۔
ان معلومات کو نادولو ایجنسی کے تفصیلی مضمون میں ان کی خبر نگار شوریہ نیازی نے قلم بند کیا، اس کی کچھ چھلکیاں اس طرح ہیں:
تصغیر|بائیں|ہیلپنگ ہینڈز فاؤنڈیشن'' بھارت میں ایک ملک گیر سطح کی غیر سرکاری تنظیم ہے جو کووڈ 19 بحران کے پیش نظر عوام میں بے داری اور ہنگامی امداد فراہم کرنے کا کام کرتی آئی ہے۔ ان ہی کوششوں میں ایک کوشش جون 2021ء میں اپنے حیدرآباد کے دفتر میں وسیع پیمانے پر لگایا جانے والا کووڈ 19 کا کیمپ ہے جس کے لیے اس نے ایک اور رفاہی تنظیم فیض عام ٹرسٹ کا تعاون لیا اور میڈی کور ہاسپٹلز سے مشارکت کی۔
مشکل وقتوں میں کشمیری باشندوں کا رویہ
روی نائیر ایک مشہور صحافی ہیں جنہوں نے رافیل دفاعی سودے میں مبینہ بے قاعدگیوں سے قوم کو نہ صرف رو شناس کیا بلکہ قومی مذاکروں کا حصہ بھی بنایا تھا ، آگے چل کر ٹویٹر پر کئی عوامی معاملات کے موضوعوں پر فعال ہو گئے جن میں سے ایک قابل ذکر مباحثہ ایک نقل مقام بہاری مزدور کا 17 سیکینڈ کی ویڈیو تھی جو انہوں نے 18 اکتوبر 2021ء کو شیئر کیا تھا۔ اس ویڈیو کی رو سے کشمیر کے باشندے اس کے ساتھ گزشتہ تین دہوں سے پرخلوص انداز میں پیش آتے رہے ہیں۔ تاہم وہ اس علاقے کی تیزی سے بدلتی صورت حال سے خوف زدہ ہے اور اس وجہ سے وادی کو چھوڑ رہا ہے۔ اسی ویڈیو کا ایک مزید طویل حصہ یوٹیوب چینل مسٹر ری ایکشن نے شیئر کی تھی جس میں اس مزدور نے اعتراف کیا ہے کہ کووڈ کے لاک ڈاؤنوں کے دوران وادی کے لوگوں نے رضا کارانہ طور اسے گھر بیٹھے کھانا کھلایا ہے جو شاید اس کے اس کے ساتھ نہیں ہوتا اگر وہ اپنے وطن آبائی بہار میں ہوتا۔
عید الفطر اور میلاد النبی کے موقع پر خون کا عطیہ
خون کا عطیہ کئی مریضوں اور ہسپتال میں شریک افراد کی جان بچانے کا کام کر سکتا ہے۔ کورونا وائرس کی عالمی وبا اور وسیع تر لاک ڈاؤنوں کے نفاذ کی وجہ سے کئی فعال خون کے عطیے کی مہمیں عملًا ختم سی ہو گئی تھی۔ اس کی وجہ سے دنیا بھر کے بلڈ بینک جو کسی بھی ہنگامی صورت حال میں خون کی فراہمی کی سہولت رکھتے ہیں، خون کے عطیے کی نئی نئی پہل اور جستجو مہموں میں لگ گئے، کیوں کہ روایتی عطیے کے مراکز جیسے کہ تعلیمی ادارے اور دفاتر بند ہو چکے تھے۔ ایسے میں ایک نئی پہل بھارت کی ریاست گجرات کے بروڈا شہر کے مسلمان محلوں میں 2020ء کے عید الفطر کے موقع پر ایک ماہر تعلیم زبیر گوپالانی کی اپیل پر خون کے عطیہ کی مہم کے طور پر شروع کی گئی اور چند ہی گھنٹوں میں مسلمان عطیہ دہندگان نے 300 بوتلوں کے خون کا عطیہ جمع کیا۔ اس کے ساتھ ساتھ شہر کے ابرہیم باوانی آئی ٹی آئی ہاسٹل کو 198-بستروں کی کووڈ کی دیکھ ریکھ کے مرکز میں تبدیل کیا گیا، جس میں 45 تیسرے اور سنگین مرحلے میں کووڈ کے مریضوں کا علاج بھی کیا گیا اور ایک ریکارڈ دس دنوں کے وقت میں یہ سبھی مریض شفایاب ہو گئے۔ ان مریضوں میں بیشتر متاثرین ہندو تھے، جن میں کئی ڈاکٹر اور نرس شامل تھے۔ ان مریضوں کو دوران علاج موسم کے تازہ ترین پھل، سوکھے میوے، دودھ اور بسکٹ وغیرہ دیے گئے اور اس عارضی شفاخانے میں ایک فریج کی سہولت کا بھی بندوبست کیا گیا تھا۔
بھارت کے مختلف شہروں میں اس سے قبل گزشتہ کئی سالوں سے خاص طور میلاد النبی کے موقع پر مسلمانوں میں خون کے عطیے دینے کا رواج رہا ہے۔ یہ سلسلہ بھی 2020ء اور 2021ء کے کووڈ 19 کی مختلف لہروں کے دور میں بھی جاری رہا اور کئی مسلمانوں نے اپنے خون کا عطیہ دیا۔ بالخصوص 2021ء میں ایسے ہی ایک  خون کے عطیے کے کیمپ کا اہتمام حیدرآباد، دکن میں سری ماتْرُوتْوا چیری ٹیبل ٹرسٹ (Sri Mathrutva Charitable Trust) کی جانب سے ہوا تھا، جس میں خون کی 1461 اکائیاں جمع ہوئیں۔ بعد میں ان اکائیوں میں بیش تر کا استعمال تھیلیسیمیا سے متاثر بچوں کے لیے کیا گیا تھا، حالاں کہ یہ خون کا عطیہ کووڈ 19 کے وسیع پھیلاؤ کے دور میں ہوا تھا اور دیگر امراض کی ضرورتوں کے ساتھ ساتھ کووڈ 19 کے مریضوں کی ممکنہ ضرورتوں کی تکمیل کا پہلو بھی اس میں مضمر رہا ہے۔
عید الاضحٰی کی قربانی کی رقم سے غریبوں کی امداد
تصغیر|[[عید الاضحٰی کے موقع پر عام طور سے مسلمان جانوروں کی قربانی دیا کرتے ہیں۔ تاہم 2020ء میں کووڈ 19 کی اور تالا بندی کی وجہ سے ہر چکہ جانور آسانی مل نہیں رہے تھے۔ ایسے میں ملک کی ایک قدیم درس گاہ جامعہ نظامیہ نے یہ فتوٰی جاری کیا کہ اگر کسی جگہ قربانی کا جانور آسانی سے دست یاب نہ ہو، تو قربانی کی رقم سے ضرورت مند مستحقین کی مدد کی مدد کے لیے استعمال کی جا سکتی ہے۔]]
دیگر مذاہب کے متوفی افراد اور اہل خانہ کی مدد
تصغیر|ریاست [[مہاراشٹر کی ایک شمشان بھومی۔ کووڈ 19 کی وبا کے دوران بھارت کے کئی مسلمانوں نے اپنے بیمار اہل وطن کی خبر گیری بھی کی اور کئی جگہوں پر متوفی لوگوں کے سپرد آتش کرتے ہوئے غمزدہ پس ماندگان کی ذمے داری کی تکمیل کا وہ حصہ بنے۔]] تالا بندی کے دور میں اور اس کے بعد ایسے کئی واقعات پیش آئے جس میں مسلمانوں نے اپنے پڑوسی ہندو افراد کو بروقت طبی امداد کی فراہمی یا متوفی شخصیات کو سپرد آتش کرنے میں مدد کی۔
املى كے فوائد
املى نوع انسانى كے لیے ايك قدرتى تحفہ:
تصغیر|املى اِملی جسے فارسی میں تمرِہندی اور انگریزی میں Tamarind کہتے ہیں ، شِفابخش ، غذائیت سے بھر پُور سيم كى پھليوں كى شكل كا كھٹا ميٹھا ايك پھل ہے ۔ املى كا پھل اپنے حسن ذائقہ اور بے شمار فوائد كى وجہ سے دنیا بھر ميں كھا يا جاتا ہے۔ اس کے نئے پتے اپریل ، مئی کے مہینے میں نکلتے ہیں۔ دنیا کے اکثر ممالک میں اس کی کاشت کی جاتی ہے۔ املى كونوع انسانى كے لیے قدرت كا عظيم تحفہ كہا جاسكتاہے۔
بھارت میں کووڈ 19 کی وبا کے دوران مسلمانوں کی سماجی خدمات
زکٰوۃ اور صدقات سے سماجی خدمت کی کوشش
تصغیر|مہاراشٹر کے وزیر اعلٰی [[ادھو ٹھاکرے نے زکٰوۃ کے پیسوں سے ریاست کے ایچل کرنجی علاقے میں مقامی اندرا گاندھی میموریل ہسپتال میں ہنگامی حالات سے نمٹنے کے لیے انٹینسیو کیئر یونٹ قائم ہونے کے موقع پر کہا پر کہا کہ ایچل کرنجی کے مسلمانوں نے ملک میں ہر شخص کے لیے راستہ دکھایا ہے۔اب تک ہم نے کورونا وائرس کو بہادری اور صبر سے قابو میں رکھا ہے۔ آگے سے اس میں عوامی شراکت بھی ضروری ہے۔ مسلمانوں نے ایک مثال قائم کی ہے کہ تہوار کیسے منائی جاتی ہے۔]]
اسلام نے ہر ذی ثروت مسلمان پر زکٰوۃ فرض کی ہے اور صدقات کی مذہب میں کافی فضیلت بیان کی گئی ہے۔ یہ بھی ایک تسلیم شدہ بات ہے کہ ہر سال لوگ اپنے مالوں سے زکٰوۃ کا باضابطہ نصاب الگ کر کے غریبوں اور ضرورت مندوں میں بانٹتے ہیں۔ یہ الگ حصہ انفرادی طور پر یا کسی سماجی بھلائی کے کام کے لیے استعمال کیا جا سکتا ہے۔ ذیل میں اسی زکٰوۃ سے ہونے والے رفاہ عامہ کی کچھ نمایاں تعمیری کاموں کا ذکر بیان کیا گیا ہے جو ملک میں کووڈ 19 کے پھیلاؤ کے دور سے تعلق رکھتے ہیں۔
آکسیجن، ایمبولنس وغیرہ میں مدد اور قرنطینہ مراکز کا قیام
تصغیر|بھارت کے ایک آکسیجن سلنڈر کی تصویر کووڈ کے ملک گیر پھیلاؤ کے دوران ایسی کئی مثالیں سامنے آئی ہیں جن میں مسلمانوں ملک میں عام و خاص کی آکسیجن، ایمبولنس اور دیگر طبی نگہداشت کے معاملوں مدد کرنے کی کوشش ہے:
مساجد کا ویکسین مراکز کے طور پر استعمال
جس طرح کے مملکت متحدہ ، ریاستہائے متحدہ اور دنیا کے کئی اور ممالک میں مساجد کو کووڈ 19 کے ویکسین مراکز میں عارضی طور پر تبدیل کیا جا چکا ہے، اسی طرح بھارت کی بھی کچھ مساجد کو ویکسین مراکز میں تبدیل کیا گیا ہے، جس کی کچھ مثالیں ذیل میں درج ہیں۔ ان مراکز میں مسلمان اور غیر مسلموں، دونوں کے استفادہ کی گنجائش رکھی گئی ہے، اگر چیکہ یہ مراکز مساجد میں موجود ہیں۔ ۔:
املى كے فوائد
صحت کے فوائد:
روایتی ادویہ میں املی كو استعمال کيا جاتا ہے ۔ املی کے گودا میں طرح طرح کے غذائی اجزا شامل ہوتے ہیں جو آپ کی صحت کو بڑھاوا دیتے ہیں۔ املی میں ٹرپٹوفن کے علاوہ تمام ضروری امینو ایسڈ کی نمایاں مقدار ہوتی ہے۔ یہ دوسرے امینو ایسڈ کے لیے ایک مثالی پروٹین کے لیے عالمی ادارہ صحت کے معیار پر پورا اترتا ہے۔ تاہم محققین اس نتيجے تك نہيں پہنچ پائے ہيں کہ جسم کتنی اچھی طرح سے املی میں پائے جانے والے تمام غذائی اجزا کو جذب کرسکتا ہے۔ تصغیر|املی کا درخت
بھارت میں کووڈ 19 کی وبا کے دوران مسلمانوں کی سماجی خدمات
مستقل سماجی خدمات اور اعزازیافتگی
حیدرآباد، دکن سے تعلق رکھنے والے سماجی فعالیت پسند سید عثمان اظہر مخصوصی کو جولائی 2021ء میں کامن ویلتھ پوائنٹس آف لائٹ ایوارڈ سے نوازا گیا۔ یہ اپنے شہر 2011ء سے ایک مہم لگاتار چلا رہے ہیں جیسے انگریزی زبان میں ‘Hunger Has No Religion’ یا جسے اردو میں بھوک کا کوئی مذہب نہیں ہے، چلا رہے ہیں۔ اس مہم کے تحت ہر روز 1500 ضرورت مندوں کو روز آنہ بغیر کسی مذہبی تفریق کے کھانا کھلایا جا رہا ہے۔ یہ سلسلہ انعام کے اعلان سے دس سال پہلے سے چلا آ رہا ہے، جس میں کووڈ 19 کے پھیلاؤ اور لاک ڈاؤن کے دور بھی شامل ہیں۔ اس سے قبل مخصوصی کو 2018ء میں اپنے ہی ملک میں یُدھ ویر ایوارڈ سے نوازا گیا تھا۔
املى كے فوائد
کینسر کے خطرےمیں کمی:
سائنس دان کئی وجوہات کی بنا پر اینٹی آکسیڈینٹ میں اعلی غذا کی سفارش کرتے ہیں ، ان میں سے ایک کینسر کے خطرات میں کمی كے تعلق سے ان كى سفارشيں ہيں۔۔ سائنس دانوں کا خیال ہے کہ عام طور پر کینسر كى ابتدا ڈی این اے کو پہنچنے والے مضرات سے ہوتى ہے ۔ پودوں میں پائے جانے والے فائٹوکیمیکل میں اینٹی آکسیڈینٹ کی خصوصیات ہیں۔ املی کئی بیٹو کیمیکلز سے مالا مال ہے ، بشمول بیٹا کیروٹین كے۔
دماغ کی صحت:
وٹامن بی کے زمرے میں آٹھ طرح كے مختلف وٹامنز آتے ہیں ۔ جسم کو غذائی اجزاء کا استعمال کیے بغیر اپنی غذا میں کافی بی وٹامن حاصل کرنے کے قابل ہونا چاہیے۔ اچھی صحت کے لیے وٹامن بی کی مقدار بے حد ضروری ہے۔ یہ خاص طور پر دماغ اور اعصابی نظام کے صحیح کام کے لیے ضروری ہیں۔ املی كا پھل وٹامن بی خاص طور پر تھامین اور فولیٹ سے بھر پور ہوتا ہے۔
بھارت میں کووڈ 19 کی وبا کے دوران مسلمانوں کی سماجی خدمات
بیرون ملک بھارتی مسلمانوں کی جانب سے غیر مسلموں کی مدد
2020ء اور 2021ء میں جب کورونا وائرس کی وبا اپنے پورے شباب پر تھی، تب بھی بھارت کے مسلمانوں نے اپنے ہم وطن مصبیبت زدہ غیر مسلموں کی نہ صرف ملک میں بلکہ بیرون ملک مدد کی۔ اس کی کچھ مثالیں اس طرح ہیں:
بشپ میونسپل ہوائی اڈا
بیرونی روابط
زمرہ:ٹیکساس میں ہوائی اڈے زمرہ:نوئسیس کاؤنٹی، ٹیکساس میں عمارات و ساخات زمرہ:نوئسیس کاؤنٹی، ٹیکساس میں نقل و حمل
املى كے فوائد
اِملی کے مزيد فوائد:
(1)اِملی میں گوشت بنانے والے روغنی سوڈیم ، پوٹاشیم اور گرمی میں تسکین دینے والے اَجْزاء وافِرمقدار میں پائے جاتے ہیں (2)اس میں وٹامن اے ، بی بھی ہوتے ہیں اور وٹامن سی کا تو یہ نادر مجموعہ ہے(3)یہ بلڈ پریشر(Blood Pressure) کو کم کرتی ہے (4)صَفرا کے غلبہ کو مٹاتی ہے (5)بے ضرر ہلکی قبض کُشا گھریلو دوا ہے (6)نظامِ ہضم (Digestive System) کے لیے اس کا استعمال بہت مفید ہے (7)قبض ، گیس اور معدے (Stomach) کے دیگر مسائل سے بچاکر معدہ کو طاقت دیتی اور بھوک لگاتی ہے(8)دل کو فرحت بخشتی ہے(9)گرمی میں چلنے پھرنے یا لُو لگنے سے جب طبیعت بے چین ، سر گرم اور ہاتھ پاؤں بے جان معلوم ہونے لگیں تو عُناب (ایک پھل جو خشک بیر کی طرح ہوتا ہے) پانچ دانے ، خربوزے کے کُٹے ہوئے بیج 12 گرام ، ایک لیٹر پانی میں جوش دے کر اِملی 35 تا 70 گرام مِلا کر دن بھر گھونٹ گھونٹ اس کا چھنا ہوا پانی مِیٹھا مِلا کر پینا مفید ہے (10)وزن (Weight) میں کمی کے لیے اِملی یا اس سے بنائے گئے شربت کا استعمال فائدہ مند ہے (11)املی جسم میں فولاد(Iron)کی کمی دور کرنے کا بہترین ذریعہ ہے (12)جسمانی پٹھوں اور اعضاء کی بہتر کارکردگی کے لیے اِملی مفید ثابت ہوتی ہے (13)متلی اور قے(Vomiting) کی شکایت دور کر کے غذا کو ہضم کرتی ہے۔ متلی ہونے کی صورت میں اگر اِملی کا شربت استعمال کیا جائے تو فائدہ ہوتا ہے (14)اِملی میں موجود وٹامن سی اور دیگر اینٹی آکسیڈنٹ انسانی جسم کے لیے بہترین دوا کا کام کرتے ہیں نیزاملی مدافعتی نظام کو فروغ دے کر انسانی جسم کو بیماریوں سے بچا کر صحت مند زندگی کو یقینی بناتی ہے (15)اِملی کا استعمال ذیابیطس (Diabetes) کےاتار چڑھاؤ کو بھی کنٹرول کرتا ہے (16)جگر(Liver) کے جملہ مسائل کا حل اس میں موجود ہے (17)یہ خون میں خراب کولیسٹرول کی سطح کو کم کر کے دل کو صحت مند رکھنے میں مدد دیتی ہے۔
احتیاطیں:
کھانسی کی حالت میں اس کا استعمال مُضِر (Harmful) ہےکہ حلق میں خراش پیدا کر کے کھانسی بڑھاتی ہے نیز پھیپھڑوں (Lungs)کے لیے نقصان دہ ہے۔
بھارت میں کووڈ 19 کی وبا کے دوران مسلمانوں کی سماجی خدمات
بیرونی ممالک سے امداد اور ان میں مسلم ممالک کا تعاون
بھارت میں تیزی سے بڑھنے والی کووڈ 19 کی دوسری لہر کے پیش نظر دنیا کے کئی ممالک جیسے کہ فرانس، برطانیہ، سعودی عرب، قطر اور بنگلہ دیش نے مختلف زمرے میں مدد کی۔ ان میں جو مسلم ممالک نے مدد کی وہ اس طرح ہے:
تاہم اس معاملے پیش رفت نہیں ہوئی اور یہ پیش کشیں یوں ہی رہ گئیں ۔ اس کی وجہ غالبًا 2019ء کے پُلوامہ حملے اور اُسی سال رد عمل کے طور پر کیے گئے بالاکوٹ فضائی حملے کے بعد بھارت کے سیاسی حلقوں میں پاکستانی انتظامیہ سے پائی جانے والی حد سے زیادہ ناچاقی کا ماحول ہے، حالاں کہ اس کے باوجود بھارت نے 45 ملین کووڈ 19 کی ویکسین خوراکوں کو پاکستان روانہ کیا ہے جو وہاں کے کورونا جنگ جوؤں، طبی نگہداشت سے جڑے عملے اور 65 سال سے بڑی عمر کے افراد کے لیے تھے۔
بھارتی اداکارہ کنگنا رناوت نے #PakistanstandswithIndia، جس کا ترجمہ #پاکستان_بھارت_کے_ساتھ_کھڑا_ہے، کے ایک ٹویٹ کو پیش کرتے ہوئے پڑوسی ملک کے بھارت کے ساتھ ہمدردی کے اس جذبے کو سراہا اور اسے دلوں میں گرمجوشی بھرنے والا اور عوام کے محبت آمیز پیامات کو خوش آئند قرار دیا۔ یہ ٹویٹ انہوں نے ٹویٹر کی جانب سے ان کے کھاتے کی مسدودی سے پہلے کی تھی۔
خلاصہ
مسیحی مبلغین اکثر مرقس کی انجیل میں مرقوم یسوع مسیح کی تعلیم کا حوالہ دیتے ہیں: "تم لوگ اپنے پڑوسی کو اپنی طرح چاہوگے"۔ یہ کئی انسانی بھلائی کی سرگرمیوں کی بنیاد اور بنیادی انسانی ہمدردی کے نقطۂ آغاز کے طور پر پیش کی جاتی ہے۔ ایک مسیحی ویب سائٹ جو گلوکل مشن مسیحی تبلیغی گروب سے تعلق رکھتی ہے، نے انسانی فطرت کا نچوڑ یوں پیش کرتی ہے کہ ہمارے لیے یہ آسان ہوتا ہے ہم کسی عالمی مقصد پر مبنی دورے یا کہیں کی مقامی ملاقاتوں کے دوران لوگوں سے الفت سے ملیں۔ کئی بار یہ آسان ہوتا ہے کہ بے گھر آدمیوں کسی زمرہ بندی کے تحت کِھلا پِلا دیں، مگر عجیب بات یہ ہے کہ وہی سخی شخص اپنے باغبان کو گلاس پانی دینے میں بے زارگی کا احساس کرتا ہے۔ لوگ کرسمس کے موقع پر آسانی سے ضرورت مند بچوں کو تحفے تحائف دیتے ہیں، مگر یہ دریا دل لوگ کسی مقامی اسکول پروگرام میں پیسہ لگانے سے جھجکتے ہیں۔ یہ در حقیقت اس بات کی وجہ سے ہے کچھ صورت حال میں لوگوں کی ملاقات اتفاقی اور محض ایک بار کے لیے ہوتی ہیں، جس کی وجہ سے لوگوں میں سخاوت کا مظاہرہ کرنا آسان ہوتا ہے، جب کہ قرب و جوار کے لوگوں کی ملاقاتیں بار بار ہوا کرتی ہیں، اس لیے اس میں کنجوسی، بے زارگی اور رحم دلی کے کام کے لیے میلان میں کمی اور اسی طرح کی منفی کیفیت دیکھی جاتی ہے۔
امریکی سماجی تحقیقاتی ادارے پیو ریسرچ سینٹرنے اواخر 2019ء اور اوائل 2020ء میں کووڈ کی وبا سے عین قبل 29,999 بھارتیوں کا ایک بالمشافہ سروے کیا جس میں بھارتی سماج کی مذہبی شناخت، قومیت اور رواداری کا جائزہ لیا گیا تھا۔ اس سروے میں ملک کے سبھی مذہبی فرقوں سے تعلق لوگوں کے افکار کو شامل کیا گیا تھا۔ اس سروے کی ایک خاص بات یہ دیکھی گئی کہ اس میں حصہ لینے والے تقریبًا سبھی مسلمانوں (95 فی صد) نے بالاتفاق اپنے بھارتی ہونے میں فخر محسوس کیا اور اس کی ثقافت کے لیے لیےاپنی گہری دل چسپی ظاہر کی۔ دیگر مذاہب کے ماننے والوں کی طرح ملک کے مسلمانوں کے ایک معتد بہ حصے نے مذہب سے اپنی گہری وابستگی کا بھی اظہار کیا اور حالاں کہ امن و آشتی میں اپنے یقین کا اظہار کیا، تاہم وہ لوگ اکثریت ہندو فرقے کے افراد ہی کی طرح بین العقیدہ شادی، خصوصًا اپنی عورتوں کی غیر مذہب والوں سے شادی کرنے کے خلاف رخ اختیار کرتے ہوئے پائے گئے۔ اس سروے سے، جس کی تشہیر جولائی 2021ء میں کی گئی تھی، یہ واضح ہوتا ہے کہ جذباتی طور بھارت کے مسلمان اپنے وطن سے وابستہ ہیں اور دیگر ابنائے وطن سے امن و آشتی کے ساتھ رہنا چاہتے ہیں، حالاں کہ وہ اپنی علاحدہ شناخت بنائے رکھنے کے بھی قائل ہیں اور اپنی مذہبی اقدار پر بھی وہ کسی نہ کسی طرح کار بند ہیں۔ اس طرح سے یہ عیاں ہوتا ہے کہ کہیں نہ کہیں مذہبی سخاوت ہی کی تعلیمات مسلمانوں کو دیگر ہم وطنوں کی مدد اور ان کی خبر گیری پر مائل ہونے پر آمادہ کر چکی ہے اور وہ کبھی عیاں طور پر کبھی پوشیدہ طور عام حالتوں اور کووڈ 19 کی جیسی وبائی حالات میں بھی خدمت خلق کے جذبے سے آگے بڑھتے رہے ہیں۔
حوالہ جات
زمرہ:بھارت میں کورونا وائرس کی وبا، 2020ء زمرہ:بھارت میں 2020ء زمرہ:بھارت میں 2021ء زمرہ:اکیسویں صدی کے ہندوستانی مسلمان
جناح: بھارت، تقسیم، آزادی (کتاب)
رد عمل
جسونت سنگھ کو بھارتیہ جنتا پارٹی سے نکال دیا گیا اور یہ فیصلہ پارٹی کے مرکزی اجلاس جو ایل کے ایڈوانی کی صدارت میں 19 اگست کو منعقد ہوا میں کیا گیا، پارٹی اجلاس کے بعد جاری ہونے والے اخباری بیان میں کہا گیا کہ کسی بھی صورت میں پارٹی کے نظریات اور دائرہ اخلاق کی پامالی برداشت نہیں کی جائے گی، جسونت سنگھ کی مرکزی رکنیت اور عہدہ معطل کیا جا رہا ہے۔ گجرات کی صوبائی حکومت نے مذکورہ کتاب کی ریاست میں خرید و فروخت پر پابندی لگا دی اور اس کی وجہ ہندوستان کے پہلے وزیر داخلہ ولبھ بھائی پٹیل بارے جسونت سنگھ کے بیانات کو بتایا گیا تھا۔ گجرات کی ریاستی حکومت نے بہر حال بعد میں یہ پابندی اٹھا لی کیونکہ ریاستی عدالت نے حکومت کے پابندی کے فیصلے کو رد کرتے ہوئے اس پابندی کے خلاف فیصلہ سنا دیا۔ بھارت کے کچھ معتبر حلقوں جس کی نمائندگی مارک ٹلی، میگ ہانڈ دیسائی، رام جیٹھ ملانی، نامور سنگھ وغیرہ کی جانب سے اس کتاب اور اس بارے جسونت کے خیالات کی حمایت بھی کی۔ اس حمایت میں اس بات کا اظہار کیا گیا کہ محمد علی جناح کے بارے میں بھارت میں رائج تاثر اور ان کا تقسیم ہند کے بارے ممکنہ کردار کے حوالے سے بھارتی دانشوروں، سیاست دانوں اور عوامی حلقوں کو ازسر نو جائزہ لینا چاہیے۔ اس کتاب کا پاکستان میں وسیع پیمانے پر جبکہ بھارت میں کچھ حلقوں میں انتہائی پزیرائی ہوئی۔ پاکستان میں اس کتاب کی ہزاروں جلدیں فروخت ہو چکی ہیں۔ پاکستان اور بھارت میں کئی حلقوں کا خیال یہ ہے کہ اس کتاب سے تقسیم ہند کے بارے میں نظریات، واقعات اور تاریخی پس منظر کے بارے جو دونوں ممالک میں تضادات پائے جاتے رہے ہیں ان کو قریب سے جاننے کا موقع میسر آئے گا، نیز یہ کتاب علمی اور تاریخی حلقوں میں اس بات کے لیے بھی نئی راہیں کھولے گی جو ہندوستان اور پاکستان کے مابین تنازعات کو بہتر انداز میں سمجھنے میں مدد دے سکتے ہیں۔ اس کے علاوہ اگر اس طرح کی کاوشیں دونوں ممالک کے سیاست دانوں کی جانب سے پیش کی جاتی رہیں تو بلاشبہ دونوں ممالک میں جاری کشیدگی کی فضا کو ختم کیا جا سکتا ہے۔
کتاب پر تبصرہ
زیرِ تبصرہ کتاب گیارہ ابواب پر پھیلی ہوئی ہے پھر ہر باب کے الگ الگ اپینڈیکس (Appendix) اور نوٹس (Notes) ہیں جو کہ یقینا کتاب کے اندر کہی گئی باتوں کی تصدیق کرتے ہیں، اسے استحکام فراہم کرتے ہیں اور ان کی وضاحت اور تشریح بھی کرتے ہیں۔ مصنف نے ہندوستان میں اسلام اور مسلمان کی شناخت کو کتنی اہمیت دی ہے اس کا اندازہ کتاب میں شروع کے ۱۱ صفحات پر مشتمل ’تعارف‘ کو پڑھ کر ہوتا ہے جسے انہوں نے ایک Complex Opening کہا ہے۔ انہوں نے تعارف کا عنوان “The Opening Pages of Indo-Islamic History” رکھا ہے۔اسلام غیر مسلم دانشوروں کی نظر میں ہمیشہ اہمیت کا حامل رہا ہے جس کا ایک ثبوت یہ کتاب بھی ہے
جسونت سنگھ جیسے فاضل اور معروضی مصنف سے یہ توقع تھی کہ ہندوستان میں اسلام کی آمد حملوں خواہ وہ سمندری حملے ہوں یا زمینی حملے، سے روایتی انداز میں نہ کر کے مالابار میں اسلام کی پیش رفت سے کرنے کے لیے وہاں کی تاریخ کا مطالعہ کرتے۔
معروف ملیالی دانشور پروفیسر کے اے صدیق حسن نئی دہلی سے شائع ہونے والے اردو سہ روزہ ’’دعوت‘‘ (مورخہ ۴ اپریل ۲۰۰۹ء کو دیے گئے ایک خصوصی انٹرویو) میں ہندوستان میں اسلام کی آمد پر اظہار خیال کرتے ہوئے کہتے ہیں کہ ’’نبی آخر الزماں محمدؐ کے دور سے قبل ہی سے مالابار اور عرب ممالک کے درمیان تجارتی تعلقات برقرار تھے۔ عرب تاجر خشک میوئوں اور مسالوں کے لیے مالابار آیا جایا کرتے تھے۔ یہاں کے راجائوں سے بھی ان کے روابط تھے۔ شق القمر کا واقعہ مکہ میں جب پیش آیا تو کوڈنگیلور کے راجہ چیرمان پیرومال نے اسے اپنی آنکھوں سے دیکھا اور پھر جب انہیں چند ماہ بعد عرب تجار سے اس کی تفصیلات ملیں تو وہ ان کے ساتھ ملاقات کی غرض سے سمندر کے راستے مکہ تشریف لے گئے اور اچار کی بوتل تحفہ کے طور پر پیش کی جس کا ذکر ایک مستند حدیث میں آیا ہے۔ چیرمان پیرومالؓ رسول اللہؐ سے مل کر بے حد متاثر ہوئے اور انہی کے ہاتھوں اسلام قبول کیا۔ چند ماہ بعد سمندر کے راستے وطن واپسی کے دوران سلالہ (عمان) میں انتقال ہو گیا اور وہیں دفن ہوئے۔ انہی کے مشورے سے ان کی وطن واپسی کے سفر سے قبل ایک صحابیٔ رسول و عرب (یمن) تاجر حضرت مالک بن دینارؓ اور ان کے ایک درجن رفقا مالابار آئے اور دعوتی کام شروع کیا۔ کوڈنگیلور میں انہوں نے ایک مسجد بنائی جو کہ آج بھی اصل حالت کی توسیع کے ساتھ برقرار ہے اور چیرامن جامع مسجد کے نام سے معروف ہے۔ اسے ہندوستان کی اولین اور دنیا کی تیسری مسجد کہا جا سکتا ہے کیونکہ اس کی تعمیر مسجد قباء اور مسجد نبوی کے فوراً بعد ہوئی۔ حضرت مالک بن دینارؓ نے اپنے رفقاء کے ساتھ اس مسجد کے طرز پر ۱۱ مساجد مزید تعمیر کی تھیں جو کہ کوڈ نگیلور سے لے کر قصر گوڑ کے درمیان آج بھی موجود ہیں۔ قصر کوڑ میں حضرت مالک بن دینار کا مزار بھی ہے۔ دلچسپ بات یہ ہے کہ دونوں دوست چیرامن پیرومالؓ اور حضرت مالک بن دینارؓ کے مزارات سمندر کے دونوں کناروں پر ہیں اور اس طرح ہندوستان کے ایک صحابیٔ رسول بحیرہ عرب کے سلالہ ساحل تویمن کے صحابیٔ رسول قصر گوڑ ساحل پر دفن ہیں۔ ہند و عرب روابط کی یہ بہترین مثال ہے‘‘۔
چیرامن پیرومالؓ کے خاندان کے افراد آج بھی موجود ہیں۔ ان میں سے ایک راجہ والیاتھم پورم سے راقم الحروف نے تین برس قبل ایرناکولم میں تفصیلی انٹرویو لیا تھا۔ اس دوران انہوں نے پورے واقعہ کی تصدیق کی تھی اور کہا تھا کہ اگرچہ وہ اور خود ان کا اپنا خاندان ہندو ہے لیکن انہیں فخر ہے کہ ان کے آبا و اجداد میں سے ایک چیرامن پیرومال نے برصغیر کو اسلام اور اولین مسجد کا تحفہ دیا۔
کتاب کا پہلا باب ’’ہندوستان اور اسلام‘‘ پر ہے جس میں جسونت سنگھ نے سرسری ذکر کے طور پر مالابار میں ہندوستان کی اولین مسجد کا محض حوالہ دیا ہے اور کوئی تفصیل نہیں دی ہے۔ یہاں بھی محمد بن قاسم کے حملہ کی بات ہے اور کراچی سے تقریباً ۴۰ کلومیٹر کی دوری پر واقع بھنبھور میں محمد بن قاسم کے پہلے Port of Call اور پہلی مسجد کا تذکرہ ہے۔ انہوں نے اپنے موضوع پر یکسو رہنے کے لیے ہندوستان میں مساجد کی Geneology پر کسی تفصیل سے گریز کیا ہے لیکن ایسا محسوس ہوتا ہے کہ انہیں ہندوستان میں اسلام کے پُرامن انداز میں تجارت کے ذریعے آنے پر زور دینا چاہیے تھا کیونکہ محمد بن قاسم کے حملے سے ہندوستان میں اسلام کی آمد بزور بازو یا حملے سے موسوم ہو جاتی ہے اور اس کا اثر ہو جاتا ہے جو کہ خود فاضل مصنف نہیں چاہتے ہیں۔ یعنی اسلام Alien Origins کے طور پر محسوس ہونے لگتا ہے۔
بعض افراد کا یہ خیال رہا ہے کہ ہندوستان میں اسلام کی آمد کو کسی دوسرے ذرائع کے بجائے ڈائریکٹ ذریعے (Direct Sources) سے سمجھا جائے۔ سابق بی جے پی نائب صدر اور آئیڈیالاگ آنجہانی کے آر ملکانی بھی ایمرجنسی (۷۷۔۱۹۷۵ء) میں جیل کے اندر مطالعے اور غور و فکر کے بعد اسی بات کی تلقین کرنے لگے تھے۔ اس سے ان کے سنگھ پریوار کے ساتھیوں کو سخت حیرت ہوئی تھی کیونکہ یہ روایتی انداز سے ہٹ کر ایک نئی سوچ تھی۔ ملکانی کی اس سوچ کا اعتراف ان کے انتقال کے بعد تعزیتی میٹنگ میں کئی شخصیات نے کیا اور اُن میں سابق ہندی ہفت روزہ ’’پانچ جنیہ‘‘ کے مدیر ترون وجئے بھی تھے۔ ترون وجئے نے تو کئی برس قبل انگریزی روزنامہ ’’دی ایشین ایج‘‘ میں اپنے ایک خصوصی مضمون “The Month is Ramadan” میں اس پر زور بھی ڈالا تھا۔ جسونت سنگھ کی کتاب میں ہندوستان میں اسلام کی آمد کو ڈائریکٹ Sources سے سمجھنے کی بات دیکھنے کو کم ملتی ہے۔ معروف دانشور املیند و مشرا بھی اپنی ایک کتاب میں ہند میں اسلام کی آمد اور پھر اس کے تعلق سے Indirect Sources سے اس کی تفہیم کو فرقہ وارانہ ہم آہنگی کی راہ میں سب سے بڑی رکاوٹ مانتے ہیں۔ ان کی نگاہ میں بھی اس رکاوٹ کے لیے ہند کی فکری قیادت کی چار اہم شخصیات میں جواہر لعل نہرو بھی شامل ہیں۔ مختلف تجزیوں سے کوئی اتفاق کرے یا نہ کرے، تاہم اس حقیقت سے انکار ممکن نہیں کہ کسی بھی مسئلہ کو سمجھنے کے لیے ڈائریکٹ Sources پر انحصار کرنا چاہیے، چاہے رائے جو بھی بنے۔
جسونت سنگھ کی کتاب کے بقیہ ۱۰ ابواب جناح، آزادی اور تقسیم وطن کے تعلق سے ہیں او ان میں بھی مسلمانوں کے الگ قوم ہونے کی گونج سنائی پڑتی ہے یا محسوس ہوتی ہے۔ عنوانات کے اعتبار سے دوسرا باب ’’جنا بھائی سے جناح تک کا سفر‘‘۔ تیسرا باب ’’پریشان کن ٹوینٹیز‘‘۔ چوتھا باب ’’تیز دھار والا فوکس۔۔ تنگ ہوتے ہوئے متبادل‘‘۔ پانچواں باب ’’ایک چھوٹی دہائی۔۔ ایک لمبا ختم ہوتا ہوا کھیل‘‘۔ چھٹا باب ’’بادشاہت کے آفتاب کا غروب‘‘۔ ساتواں باب ’’اقتدار کی جنگ‘‘۔ آٹھواں باب ’’Stymied مذاکرات‘‘۔ نواں باب ’’مائونٹ بیٹن: بحیثیت وائسرائے۔ راج کا خاتمہ‘‘۔ دسواں باب ’’پاکستان: پیدائش، آزادی، قائداعظم کا آخری سفر‘‘ اور گیارہواں باب “In Retrospect” ہے۔ ضرورت اس بات کی ہے کہ دیگر زبانوں کے ساتھ ساتھ اس کتاب کا اردو میں ترجمہ ہو تاکہ بعض حقائق سے اردو کا قاری براہ راست واقف ہو سکے۔
آزادی سے قبل شیاما پرساد مکھرجی، جواہر لعل نہرو اور سردار پٹیل کی مانند تقسیم وطن کے شدید مخالف تھے لیکن بعد میں اس کے زبردست حامی بن گئے۔ خبر ہے کہ جسونت سنگھ اپنی آئندہ کتاب چکرورتی راج گوپال آچاریہ پر لکھنے کا ارادہ رکھتے ہیں۔ توقع ہے کہ وہ راجہ جی کے علاوہ ڈاکٹر شیاما پرساد مکھرجی پر بھی قلم اٹھائیں گے اور بہت سی اَن کہی باتوں کے سہارے حقائق کو سامنے لا کر ایک بار پھر سچ کا سامنا کریں گے۔ واضح رہے کہ جسونت سنگھ کی اس متنازعہ کتاب پر سردار پٹیل کے تعلق سے کچھ ریمارکس کی بناء پر ریاست گجرات کی بی جے پی حکومت نے ۱۷ اگست ۲۰۰۹ء کو دہلی میں اس کے اجرا کے دو دنوں کے اندر ۱۹ اگست کو پابندی عائد کر دی تھی جسے گجرات ہائی کورٹ نے کالعدم قرار دیا ہے۔ علاوہ ازیں بی جے پی کے برطرف لیڈر جسونت سنگھ نے سپریم کورٹ میں عرضی داخل کر کے اپنی کتاب پر حکومت گجرات کی عائد کردہ پابندی کو چیلنج کیا ہے۔ تاہم یہ بات قابلِ ذکر ہے کہ بی جے پی حکومت کی ایک دوسری ریاست مدھیہ پردیش میں ایسی کوئی پابندی نہیں لگائی گئی ہے لیکن خبر ہے کہ یہاں کی اپوزیشن پارٹی یعنی کانگریس نے ریاست مدھیہ پردیش میں پابندی کا یہ کہہ کر مطالبہ کیا ہے کہ اس میں گاندھی، نہرو اور پٹیل جیسے قومی لیڈروں پر تنقید کی گئی ہے۔
حوالہ جات
زمرہ:2009ء کی غیر افسانوی کتب زمرہ:2009ء کی کتابیں زمرہ:اکیسویں صدی کی بھارتی کتابیں زمرہ:برطانوی ہند سے متعلق کتابیں زمرہ:بھارتی کتب زمرہ:پاکستان سے متعلق تاریخی کتب زمرہ:پاکستانی سیاستدانوں سے متعلق کتب زمرہ:تقسیم ہند زمرہ:سیاسی کتابیں زمرہ:سیاسیات ہند سے متعلق کتابیں زمرہ:محمد علی جناح زمرہ:محمد علی جناح سے متعلق کتابیں زمرہ:نان فکشن بھارتی کتابیں زمرہ:Short description is different from Wikidata
برزکے
برزکے  چیک جمہوریہ کا ایک بلدیہ جو ناخود ضلع میں واقع ہے۔
مشی گن اسٹیٹ یونیورسٹی اسکول آف ہاسپیٹیلیٹی بزنس
حوالہ جات
زمرہ:1927ء میں قائم ہونے والے تعلیمی ادارے زمرہ:مشی گن اسٹیٹ یونیورسٹی زمرہ:مشی گن میں 1927ء کی تاسیسات زمرہ:Articles using infobox university
برزکے
حوالہ جات
زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
سینٹ-پیر
سینٹ-پیر ( فرانسیسی: Saint-Paër) فرانس کا ایک فرانسیسی کمیون جو Canton of Duclair میں واقع ہے۔
تفصیلات
سینٹ-پیر کا رقبہ 18.36 مربع کیلومیٹر ہے اور اس کی مجموعی آبادی 1,222 افراد پر مشتمل ہے اور 107 میٹر سطح دریا سے بلندی پر واقع ہے۔
حوالہ جات
زمرہ:Short description is different from Wikidata
ہیڈمارک
ہیڈمارک ناروے کا ایک ناروے کی کاؤنٹیاں جو ناروے میں واقع ہے۔
حوالہ جات
زمرہ:ہیڈمارک زمرہ:ناروے کی کاؤنٹیاں
لارین جرمن
حوالہ جات
زمرہ:1978ء کی پیدائشیں زمرہ:اکیسویں صدی کی امریکی اداکارائیں زمرہ:امریکی فلمی اداکارائیں زمرہ:امریکی ٹیلی ویژن اداکارائیں زمرہ:انگریز نژاد امریکی شخصیت زمرہ:بقید حیات شخصیات زمرہ:کیلیفورنیا کی اداکارائیں زمرہ:کامنز زمرہ جس کا ربط ویکی ڈیٹا پر ہے زمرہ:ڈچ نژاد امریکی شخصیات زمرہ:جرمن نژاد امریکی شخصیات زمرہ:یونیورسٹی آف سدرن کیلیفورنیا کے فضلا زمرہ:Short description is different from Wikidata
حافظ محمد احمد
حافظ صاحب نانوتوی کے فرزند رشید تھے، 1279ھ مطابق 1862ء میں نانوتہ میں پیدا ہوئے، قرآن مجید حفظ کرنے کے بعد والد ماجد نے ابتدائی تعلیم حاصل کرنے کے لیے گلاؤٹھی (ضلع بلندشہر) بھیج دیا، گلاؤٹھی میں نانوتوی کا قائم کیا ہوا مدرسہ منبع العلوم تھا۔ مولانا عبد اللہ انبہٹوی اس مدرسہ میں مدرس تھے، بعد ازاں مزید تعلیم کے لیے مراداباد کے مدرسہ شاہی میں بھیجے گئے، یہاں نانوتوی کے شاگرد احمد حسن امروہی پڑھاتے تھے، ان سے مختلف علوم و فنون کی کتابیں پڑھنے کے بعد دیوبند تشریف لائے اور شیخ الہند کے سامنے زانوئے تلمذ تہ کیا، مولانا محمد یعقوب سے ترمذی شریف کے چند سبق پڑھے، دوروۂ حدیث گنگوہ پہنچ کر گنگوہی کے حلقۂ درس میں پورا کیا اور وہیں جلالین اور بیضاوی پڑھی۔
دار العلوم میں آپ کی خدمات
1303ھ مطابق 1885ء میں بحیثیت مدرس دار العلوم میں تقررہوا اور مختلف علوم و فنون کی کتابیں پڑھانے کی نوبت آئی، 1310ھ مطابق 1892ء میں جب حاجی محمد عابدؒ اہتمام سے مستعفی ہوئے تو یکے بعد دیگرے دو مہتمم مقرر ہوئے(حاجی فضل حق دیوبندی اور مولانا محمد منیر نانوتوی)، مگر ایک ایک سال سے زیادہ اہتمام نہ کرسکے، ہر سال کے تغیرات کی وجہ سے دار العلوم کے نظام میں اختلال پیدا ہونے لگاتو 1313ھ مطابق 1895ء میں گنگوہی نے اہتمام کے لیے مولانا حافظ احمد صاحب کا انتخاب فرمایا، حافظ صاحب نہایت منتظم اور صاحبِ اثرووجاہت تھے، چنانچہ وہ بہت جلد دار العلوم کے انتظام پر قابو یافتہ ہو گئے اور تقرر کے وقت ان سے جو توقعات قائم کی گئی تھیں بدرجۂ اتم ان کے اہل ثابت ہوئے۔ مولانا حافظ احمد صاحبؒ کے زمانۂ اہتمام میں دار العلوم نے غیر معمولی ترقی کی، جب انہوں نے عنانِ اہتمام اپنے ہاتھ میں لی تھی تو دار العلوم کی آمدنی کا اوسط 5 – 6 ہزار روپئے سالانہ تھا،آپ کے عہد میں یہ اوسط 90 ہزار تک ترقی کرگیا، اسی طرح طلبہ کا اوسط دوڈھائی سو سے ترقی کرکے تقریباً نو سو تک پہنچ گیا، اس وقت کتب خانے میں پانچ ہزار کتابیں تھی، آپ کے زمانے میں کتابوں کی تعداد 40/ہزار تک پہنچ گئی، 1313ھ مطابق 1895ء تک عمارت دار العلوم کی مالیت 36/ہزار روپئے تھی، آپ کے عہد میں یہ مالیت 4/لاکھ تک پہنچ گئی تھی۔ دارالحدیث کی عظیم الشان عمارت جو اپنی نوعیت کی ہندوستان بھر میں پہلی عمارت ہے آپ ہی کے عہد میں تیار ہوئی، جدید دارالاقامہ کا آغاز اور مسجد و کتب خانے کی تعمیر بھی حافظ صاحب کے زمانے کی یادگاریں ہیں، 1328ھ مطابق 1910ء کے اس عظیم الشان جلسۂ دستاربندی کی یاد اب تک لوگوں کے قلوب میں تازہ ہے، جس میں ایک ہزار سے زائد فضلاء کی دستار بندی ہوئی تھی۔ شروع سے درس و تدریس کا جو مشغلہ قائم ہو گیا تھا وہ زمانۂ اہتمام میں بھی کبھی بند نہ ہوا، مشکوٰۃ المصابیح، جلالین شریف، صحیح مسلم، ابن ماجہ، مختصرالمعانی، رسالہ میرزاہد وغیرہ کتابیں نہایت شوق سے پڑھاتے تھے، تقریر نہایت صاف و مربوط اور سُلجھی ہوئی ہوتی تھی، اپنے والد ماجد کے خاص علوم اور مضامین پر کافی عبور تھا۔
وفات
نظام دکن نے حافظ صاحب کو ریاست حیدراباد میں مفتئ اعظم کے عہدے پر مقرر فرمایا تھا، حکومت آصفیہ کے اس سب سے بڑے دینی منصب پر آپ 1341ھ مطابق 1922ء سے 1344ھ مطابق 1925ء تک فائز رہے، حیدراباد کے زمانۂ قیام میں آپ نے نظام حیدراباد کو دار العلوم میں آنے کی دعوت دی تھی، جو منظور کرلی گئی تھی، پروگرام یہ تھا کہ نظام جب دہلی جائیں گے تو دار العلوم کو بھی دیکھیں گے، 1347ھ مطابق 1928ء میں نظام کے دہلی آنے کی توقع تھی، وعدے کی یاددہانی کے لیے آپ حیدرآباد تشریف لے گئے، جس وقت آپ حیدرآباد کا قصد فرما رہے تھے، تو طبیعت ناسازتھی، ضعف پیری اورمسلسل علالت نے بہت کمزور کر دیا تھا، مگر دار العلوم کے مفاد کے لیے اپنی صحت کی پروا نہ کرتے ہوئے حیدرآباد روانہ ہو گئے، وہاں پہنچ کر طبیعت زیادہ خراب ہو گئی، پہلے تو انتظار رہا کہ طبیعت سنبھلے تو نظام سے ملاقات کی جائے، مگر جب مرض دن بدن بڑھتا ہوا معلوم ہوا تو متوسلین اور رفقا سفر کی رائے قرار پائی کہ دیوبند واپس لے جایا جائے، چنانچہ واپسی کے قصد سے آپ حیدرآباد سے روانہ ہو گئے، مگر ابھی ٹرین حیدرآباد کی حدود میں ہی تھی کہ نظام آباد اسٹیشن پر حافظ صاحب جان جان آفریں کے سپرد کرکے'من مات فی السفر فھو شہید' میں داخل ہو گئے، یہ 3/جمادی الاولی 1347ھ مطابق 1928ء کا واقعہ ہے، وفات سے قبل زبان پر ذکراللہ جاری تھا، 29/کے عدد پر عقد انامل تھا کہ اللہ کے لفظ کے ساتھ روح پرواز کرگئی۔ نظام آباد اسٹیشن پر نعش اتارکر جنازہ تیارکیا گیا، متعلقین اور نظام دکن کو تار کے ذریعہ اطلاع دی گئی، نظام کا جواب آیا کہ حافظ صاحب کا جنازہ حیدرآباد لایاجائے، نظام آباد اور حیدرآباد میں متعدد مرتبہ نماز جنازہ پڑھی گئی، اگلے دن 4/جمادی الاولی کو سرکاری مصارف پر ایک مخصوص قبرستان میں جو خطۂ صالحین کے نام سے موسوم ہے ان کو سپرد خاک کیا گیا، نظام دکن نے تعزیت کرتے ہوئے نہایت تأسف کے ساتھ یہ پُراثر جملہ فرمایا: 'افسوس وہ مجھے لینے آئے تھے مگر خود یہیں رہ گئے۔ مولانا حافظ احمد صاحب نے اسلام اور مسلمانوں کی دار العلوم کے ذریعہ جو گراں قدر خدمات انجام دیں ان کے پیش نظر ان کی وفات کو دار العلوم اور مسلمانوں کا زبردست نقصان تصور کیا گیا اور ہندوستان کے طول و عرض میں دیوبندی اور غیر دیوبندی جماعتوں میں بے شمار تعزیتی جلسے اور ایصال ثواب کے اجتماعات کیے گئے۔ حافظ نے 45/سال دار العلوم کی خدمات انجام دیں، ابتدائی 10/سال تعلیم و تدریس میں گذرے اور 35/سال اہتمام کے فرائض انجام دیے۔